22/11/2012 | Administración LocalMunicipal
Muros
Ordenanza municipal reguladora da tramitación de licenzas de actividades comerciais, industriais e demais establecementos

O Pleno da Corporación celebrado o día 13 de Setembro de 2012 aprobou provisionalmente a ORDENANZA MUNICIPAL REGULADORA DA TRAMITACIÓN DE LICENCIAS DE ACTIVIDADES COMERCIAIS, INDUSTRIAIS E DEMAIS ESTABLECEMENTOS, expediente que foi sometido a información pública por un mes, segundo Edicto publicado no BOP de 28 de setembro, sen que se formularan alegacións, polo que queda aprobada definitivamente, publicándose o texto íntegro da Ordenanza, de acordo co art.17.4 da T. R. L. F. L., e en uso das facultades contidas nos artígos 133.2 y 142 da Constitución, art.106 da Lei 7/1985, Reguladora das Bases de Réximen Local, e de conformidade co disposto nos artígos 15 a 19 del Real Decreto Lexislativo 2/2004, TRLFL. A Ordenanza entrará en vigor o día seguinte da súa publicación no BOP. Muros 12 de novembro de 2012. A ALCALDESA Caridad González Cerviño Conforme ó artigo 22 do Plan Xeral de Ordenación Municipal do Concello de Muros, correspóndelle ó Concello a competencia na concesión das licenzas de actividade e apertura sen prexuízo das autorizacións e informes sectoriais que sexan precedentes. O Concello de Muros dispón na actualidade dunha ordenanza reguladora da tramitación e concesión das licenzas de actividade e apertura para as actividades exceptuadas do procedemento de avaliación de incidencia ambiental que foi aprobada polo Pleno do 25 de febreiro de 2010 e publicada no BOP de 26 de abril de 2010. Trala entrada en vigor da devandita ordenanza producíronse unha serie de modificacións legais no marco normativo regulador da actividade comercial, que fan necesaria unha actualización da ordenanza segundo o principio de simplificación administrativa e de eliminación de obstáculos nas actividades de servizos. Así, por un lado a Directiva 2006/123/CE aprobada polo Consello Europeo con data 12 de decembro de 2006 relativa ós servizos no mercado interior da Unión Europea, e a súa transposición ao ordenamento español na Lei 17/2009, do 23 de novembro, sobre libre acceso ás actividades de servizos e o seu exercicio; asemade, a Lei 25/2009, do 22 de decembro, de modificación de diversas leis para a súa adaptación á lei sobre o libre acceso ás actividades de servizos e o seu exercicio e; a normativa autonómica, a Lei 1/2010, do 11 de febreiro, de modificación de diversas leis de Galicia para a súa adaptación á Directiva, e a Lei 13/2010, de 17 de decembro, do comercio interior de Galicia establecen a comunicación previa ou declaración responsable como mecanismo ordinario de intervención no ámbito local xunto ás licenzas, o que implica unha importante modificación do réxime de control das actividades polos Concellos. Así mesmo, a recentemente aprobada Lei de economía sostible (Lei 2/2011, do 4 de marzo) reforma a Lei 7/1985 de 2 de abril, reguladora das bases do réxime local, que agora dispón no seu novo artigo 84 bis o seguinte: “Sen prexuízo do disposto no artigo anterior, con carácter xeral, o exercicio de actividades non se someterá á obtención de licenza ou outro medio de control preventivo. Non obstante, poderán someterse a licenza ou control preventivo aquelas actividades que lle afecten á protección do medio ambiente ou do patrimonio histórico-artístico, a seguridade ou a saúde públicas, ou que impliquen o uso privativo e ocupación dos bens de dominio público, sempre que a decisión de sometemento estea xustificada e resulte proporcionada. En caso de existencia de licenzas ou autorizacións concorrentes entre unha entidade local e algunha outra administración, a entidade local deberá motivar expresamente na xustificación da necesidade da autorización ou licenza o interese xeral concreto que se pretende protexer e que este non se encontra xa cuberto mediante outra autorización xa existente.” A Lei de economía sostible engade un artigo 84 ter. á Lei de bases de réxime local coa seguinte redacción: «Cuando el ejercicio de actividades no precise autorización habilitante y previa, las Entidades locales deberán establecer y planificar los procedimientos de comunicación necesarios, así como los de verificación posterior del cumplimiento de los requisitos precisos para el ejercicio de la misma por los interesados previstos en la legislación sectorial.» Finalmente, o artigo 42 da Lei de economía sostible reforma o Texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo, e concretamente a letra i) do artigo 20.4º, que agora establece que se cobrarán as correspondentes taxas polo outorgamento das licenzas de apertura de establecementos, así como pola realización da actividade de verificación do cumprimento dos requisitos establecidos na lexislación sectorial cando se trate de actividades non suxeitas á autorización ou control previo. Todo este proceso lexislativo ven de rematar co novo RDL 19/2012, de 25 de Maio, de medidas urxentes de liberalización do comercio e outras actividades que regula as licencias de actividade deste xeito: Real Decreto-ley 19/2012, de 25 de mayo, de medidas urgentes de liberalización del comercio y de determinados servicios. TÍTULO I: De medidas urgentes de impulso del comercio Artículo 1. Objeto. El título I de este real decreto-ley tiene por objeto el impulso y dinamización de la actividad comercial minorista y de determinados servicios mediante la eliminación de cargas y restricciones administrativas existentes que afectan al inicio y ejercicio de la actividad comercial, en particular, mediante la supresión de las licencias de ámbito municipal vinculadas con los establecimientos comerciales, sus instalaciones y determinadas obras previas. Artículo 2. Ámbito de aplicación.1. Las disposiciones contenidas en el título I de este real decreto-ley se aplicarán a las actividades comerciales minoristas y a la prestación de determinados servicios previstos en el anexo de este real decreto-ley, realizados a través de establecimientos permanentes, situados en cualquier parte del territorio nacional, y cuya superficie útil de exposición y venta al público no sea superior a 300 metros cuadrados.2. Quedan al margen de la regulación contenida en el título I de este real decreto-ley las actividades desarrolladas en los mencionados establecimientos que tengan impacto en el patrimonio histórico-artístico o en el uso privativo y ocupación de los bienes de dominio público. Artículo 3. Inexigibilidad de licencia.1. Para el inicio y desarrollo de las actividades comerciales y servicios definidos en el artículo anterior, no podrá exigirse por parte de las administraciones o entidades del sector público la obtención de licencia previa de instalaciones, de funcionamiento o de actividad, ni otras de clase similar o análogas que sujeten a previa autorización el ejercicio de la actividad comercial a desarrollar o la posibilidad misma de la apertura del establecimiento correspondiente.2. Tampoco están sujetos a licencia los cambios de titularidad de las actividades comerciales y de servicios. En estos casos será exigible comunicación previa a la administración competente a los solos efectos informativos.3. No será exigible licencia o autorización previa para la realización de las obras ligadas al acondicionamiento de los locales para desempeñar la actividad comercial cuando no requieran de la redacción de un proyecto de obra de conformidad con la Ley 38/1999, de 5 de noviembre, de Ordenación de la Edificación. Así pois, é preciso regular o procedemento de comunicación nunha nova ordenanza e establecer as actividades que quedan excluídas deste mecanismo de control que con carácter xeral se establece no artigo 84 bis da Lei de bases do réxime local para as actividades. En primeiro lugar, hai que ter en conta que o propio artigo 84, bis xa establece os criterios polos que certas actividades quedan excluídas desta declaración responsable, como son a protección do medio ambiente e do patrimonio histórico-artístico, a seguridade ou a saúde públicas, ou que impliquen o uso privativo e a ocupación dos bens de dominio público. En segundo lugar, tamén debe terse en conta que seguen en vigor as normas que regulan procedementos especiais para autorización de certas actividades, como son o Regulamento Xeral de Policía de Espectáculos Públicos e Actividades Recreativas ou o Decreto da Xunta 133/2008, do 12 de xuño, polo que se regula a avaliación de incidencia ambiental; nestas normas esíxese que se abran períodos de información pública dado que se trata de actividades que lle afectan á tranquilidade e saúde dos veciños, e se require que outras Administracións concedan a súa autorización previamente á concesión da licenza municipal. Finalmente, non se pode esquecer a existencia do Conxunto Histórico-Artístico da Vila de Muros e dun notable conxunto de inmobles catalogados, protexidos respectivamente polo Plan Especial de Protección do Conxunto Histórico Artístico da Vila de Muros e polo Catálogo do PXOM. Polo tanto a comunicación previa ou a declaración responsable non é aplicable ás seguintes actividades (polo que deben quedar suxeitas ao procedemento de solicitude e concesión previa de licenza): · As actividades excluídas da Directiva 2006/123 CE. · As que se inclúan no Catálogo de actividades da Xunta de Galicia, Decreto 292/2004, modificado polo Decreto 160/2005. · As que requiran autorización ou informe previo e preceptivo doutra administración (protección do medio ambiente, patrimonio histórico artístico, augas.). · As actividades relacionadas no Decreto 133/2008 que regula o procedemento de avaliación ambiental. · As que precisen inspección sanitaria previa sobre condicións hixiénico-sanitarias antes do exercicio da mesma. Por outra banda, se ben se entende que o réxime de autorización previa en materia de licenzas urbanísticas non está contemplado na Directiva 2006/123/CE xa que, as particularidades propias do ámbito urbanístico e as razóns de interese xeral impedirían que con carácter xeral se establecera un réxime de comunicación previa para todas as actividades suxeitas a licenza urbanística, o certo é que o seu carácter de requisito previo que condiciona a liberdade de establecemento xustifica que a regulación que se efectúe das mesmas module o grao de intervención administrativa nesta materia. Así, o feito de que estas licenzas se atopen excluídas da Directiva de servizos, non significa que nese ámbito non poidan tentarse aplicar os mecanismos da comunicación previa ou da declaración responsable para a posta en funcionamento de actividades sometidas a estes réximes, coa finalidade de non deixar sen contido material a transposición da Directiva 2006/123/CE. O artigo 17.1 da lei 17/2009 do 23 de novembro, sobre o libre acceso ás actividades de servizos e o su exercicio, determina que “As administracións públicas revisarán os procedementos e trámites aplicables ao establecemento e a presentación de servizos co obxecto de impulsar a súa simplificación”, en virtude desta facultade outorgada ás administracións públicas estímase procedente establecer un réxime xurídico simplificado de declaración responsable ou de comunicación previa para aquelas actuacións ou intervencións con escasa ou nula entidade técnica ou construtiva, segundo os criterios establecidos tanto na Lei de Ordenación da Edificación como no Código Técnico da Edificación, e nas que non sexa necesaria a presentación de proxecto técnico que determine a necesidade dunha previa autorización ou licenza urbanística para poder levarse a cabo. É obxecto da presente ordenanza a adopción de medidas de simplificación administrativa nos procedementos de autorización e control das actividades que se desenvolvan no Concello de Muros no marco das competencias municipais recoñecidas no artigo 84 da Lei de Bases do Réxime Local.1. O desenvolvemento dunha actividade comercial, industrial ou de servizos estará suxeito á presentación dunha comunicación previa ou unha declaración responsable no Concello, agás nos casos nos que esta ordenanza require que se solicite e obteña unha licenza de apertura ou de actividade.2. As declaracións responsables e as comunicacións previas permitirán o exercicio dun dereito ou ben o inicio dunha actividade dende o día da súa presentación, sen prexuízo das facultades de comprobación que ten atribuídas esta administración.1. Entenderase como comunicación previa aquel documento mediante o cal os interesados poñen en coñecemento do Concello os seus datos identificadores e demais requisitos esixibles para o exercicio dun dereito ou inicio dunha actividade.2. Entenderase como declaración responsable o documento subscrito por un interesado en que manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou o inicio dunha actividade e, que dispón da documentación que así o acredita e que se compromete a manter os seu cumprimento durante o desenvolvemento da actividade.3. Os requisitos aos que se refiren os parágrafos anteriores deberán estar recollidos de maneira expresa, clara e precisa nos modelos oficiais que se incorporan como anexo a esta ordenanza. A inexactitude, falsidade ou omisión, de carácter esencial, en calquera dato, manifestación ou documento que se acompañe a unha comunicación previa ou declaración responsable, ou a non presentación ante o Concello de calquera delas, determinará a imposibilidade de continuar coa actividade afectada dende o intre no que se teña constancia de tales feitos. Así mesmo, a resolución do Concello que declare tales circunstancias poderá determinar a obriga do interesado de restituír a situación xurídica ao intre previo ao inicio da actividade sen prexuízo das responsabilidades civís, penais ou administrativas que procedan. Estarán sometidas ao trámite de comunicación previa as seguintes actividades: a) Actividades de carácter non mercantil ou industrial das que sexan titulares os órganos da Administración pública. b) Postos da praza de abastos ou mercados municipais, agás aquelas actividades suxeitas a licenza de apertura ou autorización previa. c) Garaxes de uso privado non autorizados coa licenza de edificación con capacidade inferior a cinco prazas e unha superficie que non supere os 100m2. d) Aparcadoiros e exposición de vehículos ao aire libre sen límite de prazas nin superficie. e) Cambios de titularidade. Estarán sometidas ao trámite de declaración responsable as seguintes actividades: a) Locais e establecementos comercias, de produtos alimenticios ou de servizos ata 400 m2 de superficie útil e 15 Kw de potencia mecánica instalada. b) Despachos profesionais ata 400 m2 de superficie e 15 Kw de potencia mecánica instalada. c) Oficinas administrativas e bancarias ata 400 m2 de superficie e 15 Kw de potencia mecánica instalada. d) Academias de ensino non regradas, agás as de música, cante ou baile, ata 200 m2 de superficie e 15 Kw de potencia mecánica instalada. e) Estudos fotográficos cunha superficie ata 200 m2 e sen revelado. f) Servizo de copistería cunha superficie ata 200 m2, sen imprenta. g) Actividades de almacenamento de obxectos e materiais sempre que a súa superficie sexa menor de 500 m2 e a súa Qs sexa menor de 40.000 MJ ou 425 MJ/m2, agás as de productos químicos ou farmacéuticos, combustibles, lubricantes, fertilizantes, praguicidas, herbicidas, pinturas, vernices, ceras ou pneumáticos. h) Actividades industriais, talleres artesanais e de reparación de reloxos, xoias, calzado, chaves, pequena maquinaria, electrodomésticos e similares cunha Qs igual ou menor a 42 MJ/m2 e una superficie útil menor ou igual a 200 m2, sen maquinaria específica. i) Actividades de almacenamento de produtos petrolíferos, químicos con recipientes de presión ou con produtos químicos que non necesiten proxecto técnico segundo a normativa específica de aplicación. j) Centros de diagnóstico e laboratorios de análises clínicas sen manipulación de productos inflamables nin contaminantes. k) Actividades agropecuarias relacionadas no anexo III do Decreto 133/2008.1.- A comunicación previa debe incluír: a) O nome, enderezo, teléfono e, no seu caso, a enderezo de correo electrónico do titular ou titulares. b) O nome, enderezo, teléfono e, no seu caso, a dirección de correo electrónico do representante. c) A situación exacta do local da actividade. d) A descrición da actividade, superficie do local e indicación do grupo ou epígrafe fiscal a que pertenza a actividade. e) Documento acreditativo da dispoñibilidade do local (contrato de arrendamento ou escritura de compra, etc.). f) Reportaxe fotográfico. g) Fotocopia da póliza de seguro de responsabilidade civil. h) Xustificante acreditativo do pago das Taxas. A comunicación previa deberá vir acompañada de plano de situación en cartografía municipal da actividade. No caso dos cambios de titularidade deberán achegarse datos que permitan a identificación do expediente de autorización da actividade cuxo cambio de titularidade estase a solicitar, ou a certificación municipal emitida tras a comprobación posterior á presentación no seu día da comunicación ou declaración responsable. Así mesmo, deberá achegar fotocopia do título que ampare a transmisión do local ou establecemento e autorización asinada polo anterior titular da actividade.2.-A declaración responsable debe incluír: a) O nome, enderezo, teléfono e, no seu caso, o enderezo de correo electrónico do titular ou titulares. b) O nome, enderezo, teléfono e, no seu caso, o enderezo de correo electrónico do representante. c) A situación exacta do local da actividade. d) Documento acreditativo da dispoñibilidade do local (contrato de arrendamento ou escritura de compra, etc). e) Reportaxe fotográfico f) Declaración, baixo a súa responsabilidade, de que a actividade vai desenvolverse de acordo coa normativa aplicable, que o local cumpre a normativa urbanística e a que sexa de aplicación en cada caso, e que manterá as medidas correctoras precisas para o correcto desenvolvemento da actividade durante o tempo do seu exercicio. g) Fotocopia da póliza de seguro de responsabilidade civil. h) Xustificante acreditativo do pago das Taxas. A declaración responsable deberá vir acompañada de documentación técnica, subscrita por técnico competente, na que se describan as características do local e da actividade e se xustifique o cumprimento da normativa urbanística e a de aplicación xeral. Esta documentación deberá incluír, como mínimo: · Memoria da actividade (descrición da actividade, superficie e alturas, relación de maquinaria instalada no local) e indicación do grupo ou epígrafe fiscal a que pertenza a actividade. · Certificación acreditativa de que o local é apto para o novo uso, conforme á normativa aplicable en función do mesmo e con especial referencia ao cumprimento das condicións de estabilidade, illamento térmico e acústico, e seguridade contra incendios precisas para o uso pretendido e que conta coas autorizacións e rexistros sectoriais, no seu caso. · Plano de emprazamento segundo a cartografía oficial do PXOM a escala mínima 1:2.000. · Planos de plantas a escala mínima 1:100 con indicación das superficies útiles, situación de instalacións e maquinaria, planos de seccións con situación de maquinaria, planos de alzado e esquema unifilar da instalación eléctrica. Así mesmo, virá acompañada de declaración responsable (ou certificado colexial) do técnico competente asinante da documentación técnica no que figuren os seus datos persoais e profesionais de xeito que permita a súa identificación e na que se acredite que non está inhabilitado ou incurso en causa de incompatibilidade. Tanto o trámite de comunicación como o da declaración responsable supón que deberán aboarse as taxas correspondentes pola actividade inspectora levada a cabo por esta administración.1. O Concello comprobará os datos facilitados polos interesados e examinará a documentación técnica achegada para comprobar se axústase á normativa aplicable. No caso de que non se presente a documentación prevista nesta ordenanza, nas actividades suxeitas a comunicación previa ou declaración responsable, o Concello ordenará o inmediato peche da actividade, ata que se proceda á presentación de dita documentación. En tanto sexa examinada a documentación presentada e se constatara a existencia de deficiencias de escasa entidade o Concello requiriralle ao titular da actividade que achegue nova documentación ou que emende as ditas deficiencias, concedéndolle para isto o correspondente prazo de emendas previsto no artigo 71 da Lei 30/92 de Réxime Xurídico das Administracións Públicas e do Procedemento Administrativo Común. O mesmo réxime será aplicable ós supostos de comunicación previa nos que a actividade xa está a desenvolverse.2. No suposto de que non sexan emendadas as deficiencias, no prazo legalmente concedido, procederase a ordenar o peche do establecemento.3. No caso de que a documentación sexa correcta, os técnicos municipais cursarán visita de inspección ao local para comprobar se axústase á documentación presentada.1. Unha vez recibida a comunicación o a declaración responsable o titular da actividade poderá comezar a exercela, sen prexuízo de que os técnicos municipais cursen as visitas de inspección precisas para comprobar se o local axústase á normativa aplicable.2. O incumprimento dos requisitos sinalados na lexislación vixente ou nesta Ordenanza determinará a imposibilidade de seguir exercendo a actividade dende o intre en que se teña constancia destes feitos, sen prexuízo das responsabilidades civís, penais e administrativas, en que poida incorrer o interesado. A resolución que declare estas circunstancias poderá determinar a obriga do interesado de restituír a situación xurídica ao intre previo ao inicio da actividade.3. En todo caso, o titular da actividade será o único responsable das molestias ou prexuízos que poida causar. Nos casos nos que sexa precisa a realización de obras de construción ou acondicionamento do local, deberá solicitarse a oportuna licenza e achegar a documentación técnica esixible, con independencia que se trate dunha actividade suxeita a comunicación previa ou declaración responsable. Rematadas as obras o titular da actividade notificarao ao Concello aportando o certificado final do técnico director para que se poida cursar a pertinente visita de inspección. Aquelas actuacións de escasa entidade técnica e constructiva, que non precisen a presentación dun proxecto técnico e que non supoñan a necesidade de controlar aspectos urbanísticos, de accesibilidade ou de seguridade, como as de substitución de pavimentos, pintura, tarefas de adecentamento e limpeza dos locais, substitución de sanitarios e semellantes, poderán incluírse na correspondente declaración responsable da actividade, achegando para isto, unha memoria descritiva das obras que se van realizar, o orzamento por capítulos, plano de situación en cartografía oficial. Neste suposto aboaranse asemade as taxas correspondentes por licenza de obras. Nestes supostos, de precisarse a retirada de entullos, deberá solicitarse a correspondente autorización para a instalación dun contedor na vía pública para a súa recollida e traslado ao vertedoiro municipal. No suposto de actividades suxeitas ao réxime de comunicación previa ou declaración responsable regulado na presente ordenanza, o Concello realizará ás comprobacións oportunas e emitirá un acta da inspección do técnico municipal para que quede constancia de que a actividade se axusta á documentación achegada e á normativa aplicable. Nestes procedementos o Concello deberá proceder a efectuar a inspección nun prazo máximo de tres meses dende a presentación da comunicación ou a declaración responsable. O vencemento deste prazo sen terse notificado a acta da inspección lexitima ao interesado que tivese presentada a solicitude para entendela estimada por silencio administrativo, agás nos supostos nos que unha norma con rango de lei por causas xustificadas de interese xeral ou unha norma de dereito comunitario europeo establezan o contrario. En ningún caso se entenderán adquiridos dereitos en contra do disposto na lexislación e o planeamento vixente. Nos casos nos que se exerza unha actividade sen a debida presentación da comunicación ou declaración responsable, ou cando non cumpra a normativa aplicable ordenarase o peche do establecemento, sen prexuízo da aplicación do disposto na Lei 9/2002, de ordenación urbanística e protección do medio rural de Galicia e a súa normativa de desenvolvemento.1. Deberá solicitarse as pertinentes licenzas de actividade, apertura e posta en servizo da actividade nos casos nos que así o esixe a protección do medio ambiente ou do patrimonio histórico-artístico, a seguridade ou a saúde públicas, ou que impliquen o uso privativo ou a ocupación dos bens de dominio público.2. Enténdese que se encontran nos supostos previstos no parágrafo anterior as seguintes actividades: a) As excluídas do ámbito de aplicación da directiva 2006/123/CE e, polo tanto non recollidas nos artigos 4 e 5 da presente ordenanza. b) As que se inclúen no Decreto 292/2004, do 18 de novembro, polo que se aproba o Catálogo de Espectáculos Públicos e Actividades Recreativas da Comunidade Autónoma de Galicia, modificado por Decreto 160/2005. c) As que requiran autorización ou informe previo e preceptivo doutra administración (protección do medio ambiente, patrimonio histórico-artístico, augas.). d) As actividades relacionadas no decreto 133/08 que regula o procedemento de avaliación ambiental e) As que precisen inspección sanitaria previa sobre condicións hixiénico-sanitarias antes do exercicio da mesma. f) As estacións base de telefonía móbil e as antenas excluídas do réxime de comunicación previa. g) As actividades e servizos non suxeitos ao trámite de comunicación previa ou declaración responsable, e polo tanto non incluídos nas relacións contidas nesta ordenanza.1. Nos supostos nos que debe solicitarse a licenza de actividade e apertura, esta tramitarase de acordo co procedemento establecido pola normativa aplicable en cada caso.2. A solicitude de licenza de actividade debe incluír: a) O nome, enderezo, teléfono e, no seu caso, o enderezo de correo electrónico do titular ou titulares. b) O nome, enderezo, teléfono e, no seu caso, o enderezo de correo electrónico do representante. c) A situación exacta do local da actividade. d) Documento acreditativo da dispoñibilidade do local (contrato de arrendamento ou escritura de compra, etc). e) Informe de avaliación de incidencia ambiental (Decreto 133/2008) asinada por técnico competente. f) Nome e enderezo do/a presidente/a da comunidade do edificio onde se pretenda instalar a actividade ou relación dos veciños do mesmo. g) Reportaxe fotográfico. h) Fotocopia da póliza de seguro de responsabilidade civil. i) Xustificante acreditativo do pago das Taxas. A solicitude deberá vir acompañada de proxecto completo subscrito por técnico competente e visado polo correspondente colexio profesional na que se describan as características do local e da actividade e se xustifique o cumprimento da normativa urbanística e a de aplicación xeral. O proxecto deberá incluír, como mínimo: * Memoria: - Os aspectos básicos da actividade (Descrición da actividade, superficies, alturas, e instalacións necesarias para o desenvolvemento da actividade. - Situación dos elementos emisoras de ruídos e vibracións (incluirá especificacións técnico-acústicas da fonte emisora, niveis sonoros de emisión máxima, diagrama de actividade e mecanismos de control. - Medios e sistemas correctores propostos para a reducción de ruídos e vibracións e xustificación da obtención dos niveis sonoros máximos admisibles. - Procedemento de depuración e eliminación de gases e olores - Evacuación de augas lixadas e residuos sólidos e das instalacións hixiénico-sanitarias. - Xustificación do cumprimento da lexislación ambiental e sectorial aplicable, da normativa sobre condicións térmicas (CTE DB-HE), acústicas (Lei 7/1997 e CTE DB-HR), de Seguridade contra incendios (CTE DB-SI) e de Seguridade de Utilización e Accesibilidade (CTE DB-SUA) - Xustificación do cumprimento da normativa urbanística e das ordenanzas municipais que resulten de aplicación. - Memoria descritiva das instalacións na que figuren as características dos elementos, con indicación da potencia da maquinaria a empregar expresada en Cv. no caso de motores, e en Kw nas restantes. * Planos: - Situación segundo o PXOM e de Emprazamento da actividade a escala mínima 1:2000 e 1:500 respectivamente. - Distribución a escala mínima 1:100 ou 1.50 segundo o caso, coa posición da maquinaria instalada no local - Sección e Alzado a escala mínima 1:100 - Cumprimento do CTE DB-SUA (Seguridade de Utilización e Accesibilidade) - Cumprimento do CTE DB-SI (Seguridade contra Incendios) sinalando as instalacións de protección contra incendios e as características da sinalización de emerxencia e das instalacións manuais de protección - Instalación de Electricidade - instalación de Fontanería - Instalación de Saneamento - Instalación de Ventilación e Climatización 1. Cando sexa preciso a realización de obras de construción ou de acondicionamento, se solicitará simultaneamente co o outorgamento das licenzas de actividade, e esta ultima non se poderá conceder sen o previo outorgamento da primeira.2. A solicitude de licenza de obra será obxecto de informe técnico sobre a compatibilidade da actividade proxectada coa normativa do Plan Xeral de Ordenación Municipal.3. Para o caso de ser o proxecto contrario á normativa urbanística aplicable, o Concello denegará de modo expreso e razoado as licenzas de obra e actividade. No caso contrario, o informe técnico abranguerá o análise do cumprimento da normativa aplicable ao desenvolvemento da actividade e, previo cumprimento dos demais trámites, completarase co correspondente informe xurídico e proposta ao órgano competente para o outorgamento ou non das licenzas de obra e actividade.1. Recibida a solicitude e documentación anexa disporase a apertura do trámite de información pública mediante publicación no Boletín Oficial da Provincia e no taboleiro de anuncios do Concello dun anuncio onde se fará constar: - Identificación do solicitante. - Actividade que pretende desenvolverse. - Lugar de emprazamento da actividade que pretenda desenvolverse. Así mesmo, notificarase persoalmente aos veciños do inmoble ou lindeiros, que poidan verse afectados pola actividade solicitada. Exceptúanse do trámite de información pública e notificación persoal a lindeiros as solicitudes para o desenvolvemento de actividades que unicamente xeren ruídos e vibracións e que vaian a emprazarse en polígonos ou áreas industriais.2. Unha vez rematado o trámite de información pública, redactarase a correspondente certificación das alegacións recibidas no seu caso. No caso de recibir alegacións, daranse traslado o solicitante co fin de contestar as alegacións polos servizos municipais.3. Logo do trámite da información pública os servizos municipais emitirán informe técnico relativo as seguintes cuestións: a) Adecuación e cumprimento da normativa urbanística aplicable e, no seu caso, o Código Técnico da Edificación b) Cumprimento da normativa relativa ao funcionamento da actividade segundo establece o PXOM e, en especial, sobre a normativa vixente de protección da contaminación acústica, ruídos e vibracións e a garantía e eficacia dos sistemas correctores propostos. Ao informe técnico se unirá o preceptivo informe xurídico.4. Con carácter simultáneo as anteriores actuacións, procederase a recabar os informes sectoriais que fosen precisos en atención á natureza da actividade que se pretenda desenvolver.5. Durante a tramitación do procedemento o Concello poderá requirir ao solicitante a presentación da documentación que estime precisa para a resolución do expediente e, no seu caso, para que procedan á modificación do proxecto naqueles aspectos que se consideren subsanables. Co requirimento interrumpirase o prazo para a resolución do expediente, de acordo coa LRX-PAC.1. Unha vez evacuado o trámite regulamentado no articulo anterior, o instrutor do expediente elevará ao órgano municipal competente proposta para a resolución do procedemento.2. O órgano competente denegará o outorgamento da licenza, de xeito expreso e razoado, cando a actividade pretendida resulte incompatible coa normativa urbanística, coa lexislación aplicable o desenvolvemento da actividade no establecemento escollido ou coas ordenanzas municipais. Noutro caso, a resolución de outorgamento conterá os seguintes extremos: - Titular da licenza. - Actividade autorizada e cualificación da mesma. - Situación do establecemento. - Condicións particulares da licenza, que poderán facer referencia a: superficie do local, aforo máximo autorizado, elementos con incidencia negativa sobre o medio ambiente e medidas correctoras a implantar.1. Finalizadas as obras de construcción ou acondicionamento, os titulares da actividade poderán solicitar o outorgamento da licenza de apertura e posta en servizo da actividade, para o cal presentarán solicitude ao Concello notificando o seu remate achegando: a) Certificado final da instalación conforme á licenza outorgada asinado polo técnico director e visado polo respectivo colexio profesional. b) Certificado final de obra, no seu caso, conforme á licenza outorgada asinado polo técnico director e visado polo respectivo colexio profesional. c) Certificación sobre cumprimento da normativa sobre contaminación acústica e medición do illamento acústico expedida por empresa ou laboratorio homologado na materia, de conformidade coa normativa de aplicación. d) As autorizacións sectoriais que sexan preceptivas.2. Unha vez presentada a documentación descrita no artigo anterior, e con carácter previo ao outorgamento da licenza de apertura e posta en funcionamento da actividade, os servizos técnicos municipais xirarán visita de comprobación da implantación da actividade de conformidade coa licenza de actividade outorgada e coas medidas correctoras impostas, da que se levantará a correspondente acta.3. En caso de que a actividade se axuste á documentación autorizada coa licenza de ou actividade e cumpra a normativa aplicable, concederase a licenza de apertura e posta en funcionamento da actividade. Se a actividade implantada non se axusta á autorizada ou se efectuou unha deficiente ou incorrecta aplicación das medidas correctoras, o Concello requirirá aos interesados para a adopción das medidas de adecuación oportunas e ata en tanto non poderá outorgarse a licenza de apertura.4. Non poderá comezar a exercerse unha actividade en tanto que non se conceda a pertinente licenza ou autorización de posta en funcionamento da actividade.5. Outorgada a licenza de apertura, ao titular faráselle entrega de documento administrativo de formalización da mesma expedido pola Secretaría do Concello que deberá figurar en lugar visible no establecementos e no que constarán os seguintes datos: número de licenza; titular da licenza; data de expedición da licenza; actividade autorizada; aforo máximo permitido no local, no seu caso. As licenzas de actividade e apertura deberá modificarse cando se produza una modificación que, sen ter o carácter de “substancial”, teña como fin a adaptación da actividade ás modificacións da normativa aplicable, do progreso técnico e científico, ás prescricións relativas á seguridade, saúde e medidas de autoprotección ou outros aspectos de competencia municipal, sen prexuízo da procedencia do sometemento ao procedemento da avaliación de incidencia ambiental, no seu caso.1. Correspóndelle ao Concello de Muros exercer os labores de vixilancia e seguimento do cumprimento das condicións establecidas nas licenzas de actividade outorgadas ao abeiro desta ordenanza durante todo o prazo de desenvolvemento da actividade.2. O Concello de Muros exercerá os labores de vixilancia e seguimento descritas no apartado anterior de conformidade con réxime establecido na normativa sectorial de aplicación. O incumprimento das obrigas establecidas nesta ordenanza poderá dar lugar á tramitación do correspondente procedemento sancionador, de conformidade co establecido nos Capítulos II, III, IV da Lei 1/1995, do 2 de xaneiro, de protección ambiental de Galicia, sen prexuízo das responsabilidades civís, penais ou doutra orde a que houbese lugar. A Xunta de Goberno Local poderá adaptar, modificar ou ampliar os modelos normalizados incluídos nos anexos desta ordenanza. Os promotores dos expedientes que á entrada en vigor da presente ordenanza se atopasen en tramitación neste Concello e se refiran a actuacións que entren no ámbito de aplicación da comunicación previa ou a declaración responsable poderán acollerse a ditos procedementos presentando para elo a documentación prevista nesta ordenanza. Quedan derrogadas cantas disposicións, ordenanzas e regulamentos do Concello de Muros que se opoñan a esta disposición e en concreto, a Ordenanza reguladora da tramitación e concesión das licenzas de actividade e apertura para as actividades exceptuadas do procedemento de avaliación de incidencia ambiental aprobado polo Pleno do Concello o 25 de febreiro de 2010 e publicado no BOP o 26 de abril de 2010. A presente ordenanza entrará en vigor unha vez aprobada definitivamente e publicada o seu texto integro e transcorrido o prazo establecido no art.65.2 da Lei 7/1985 do 2 de abril, reguladora das bases do réxime local. Inclúe este anexo os modelos de: 1.- Comunicación previa.2.- Declaración responsable. PRIMEIRO.- MODELO DE COMUNICACIÓN PREVIA Interesado DOI/CIF Nome e apelidos/Razón social Enderezo para os efectos de notificacións Núm. Escaleira Andar Porta CP Municipio Provincia Teléfono Correo electrónico Representante DOI Nome e apelidos Enderezo para os efectos de notificacións Núm. Escaleira Andar Porta CP Municipio Provincia Teléfono Correo electrónico No suposto de CAMBIO DE TITULARIDADE dunha actividade anterior indicarase a continuación o nome do anterior titular que deberá asinar conxuntamente co solicitante este impreso, achegándose fotocopia do título no que se conteña a transmisión e os datos precisos para poder identificar o expediente de autorización da actividade. DOI/CIF Nome e apelidos/Razón social Rúa Núm. Escaleira Andar Porta CP Municipio Provincia Teléfono Correo electrónico Expoño Que de conformidade coa Ordenanza municipal de actividades e o resto da normativa aplicable, veño a efectuar COMUNICACIÓN PREVIA pola que declaro que a actividade que vou a levar a cabo consiste en _____________________ _____________________, sita en ______________________________________ con denominación comercial __________________________________ cumpre con toda a normativa preceptiva. Esta actividade ten pagados os tributos municipais correspondentes á licenza co número de documento de ingreso _____________________. Autoriza Aos efectos da normativa de protección de datos de carácter persoal, á administración destinataria deste escrito a comprobación telemática con outras Administracións públicas de datos declarados e demais circunstancias relativas ao exercicio da activade a desenvolver. Comunica Que iniciará a actividade a partires do día _______________________________________ (en caso de non indicar data entenderase a partires do mesmo día da presentación da instancia). O que asino de xeito responsable Muros, _____ de _____________________ de 20__ Asinado: O interesado Asinado: O representante Asinado: O anterior titular da actividade SR/A ALCALDE/SA DO CONCELLO DE MUROS ADVIRTESELLE QUE consonte co disposto no apartado 4 do artigo 71. bis da Lei 30/1992, do 26 de novembro, do réxime xurídico das administracións publicas e do procedemento administrativo común, “a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da comunicación previa, determinara a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente. Consonte ao disposto na Lei Orgánica 15/1999, de 13 de decembro, de protección de datos de carácter persoal, os seus datos serán tratados de xeito confidencial e poderán ser incorporados aos correspondentes ficheiros do Concello de Muros. En calquera momento poderá exercitar os dereitos de acceso, cancelación, rectificación e oposición comunicándoo por escrito, que presentará no Rexistro do Concello. Estarán sometidas ao trámite de comunicación previa as seguintes actividades: a) Actividades de carácter non mercantil ou industrial das que sexan titulares os órganos da Administración pública. b) Postos da praza de abastos ou mercados municipais, agás aquelas actividades suxeitas a licenza de apertura ou autorización previa. c) Garaxes de uso privado non autorizados coa licenza de edificación con capacidade inferior a cinco prazas e unha superficie que non supere os 100m2. d) Aparcadoiros e exposición de vehículos ao aire libre sen límite de prazas nin superficie. e) Cambios de titularidade. Muros Novembro de 2012. SEGUNDO.- MODELO DE DECLARACIÓN RESPONSABLE Interesado DOI/CIF Nome e apelidos/Razón social Enderezo para os efectos de notificacións Núm. Escaleira Andar Porta CP Municipio Provincia Teléfono Correo electrónico Representante DOI Nome e apelidos Expoño Que de conformidade coa Ordenanza municipal de actividades e o resto da normativa aplicable, veño a efectuar DECLARACIÓN RESPONSABLE pola que declaro que a actividade que vou a levar a cabo consistente en ____________ _____________________ sita en ______________________________________________________________________, con denominación comercial _______________________________________________, cumpre con toda a normativa preceptiva segundo se acredita na documentación asinada por técnico competente que se adxunta a esta solicitude. Declaro Estar en posesión da seguinte documentación administrativa: · Licenza de primeira ocupación do inmoble onde se vai a instalar a actividade ( no suposto de que a edificación careza dela deberá acreditarse a súa antigüidade). · Licenza de obra necesaria para a adaptación ou acondicionamento do local, no seu caso. · Autorizacións sectoriais preceptivas para o funcionamento da actividade. · Xustificante do pago dos tributos municipais correspondentes, co número de documento de ingreso ______________________________ Autoriza Aos efectos da normativa de protección de datos de carácter persoal, á administración destinataria deste escrito, a comprobación telemática con outras Administracións Públicas de datos declarados e demais circunstancias relativas ao exercicio da activade a desenvolver. Comunica Que iniciará a actividade a partires do día _______________________________________ (en caso de non indicar data entenderase a partires do mesmo día da presentación da instancia). O que asino de xeito responsable Muros, _____ de _____________________ de 20__ Asinado: O interesado Asinado: O representante Asinado: O anterior titular da actividade SR/A ALCALDE/SA DO CONCELLO DE MUROS ADVIRTESELLE QUE consonte co disposto no apartado 4 do artigo 71. bis da Lei 30/1992, do 26 de novembro, do réxime xurídico das administracións publicas e do procedemento administrativo común, “a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da comunicación previa, determinara a imposibilidade de continuar co exercicio do dereito ou da actividade afectada dende o momento en que se teña constancia de tales feitos, sen prexuízo das responsabilidades penais, civís ou administrativas a que houbera lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ao exercicio do dereito ou ao inicio da actividade correspondente. Consonte ao disposto na Lei Orgánica 15/1999, de 13 de decembro, de protección de datos de carácter persoal, os seus datos serán tratados de xeito confidencial e poderán ser incorporados aos correspondentes ficheiros do Concello de Muros. En calquera momento poderá exercitar os dereitos de acceso, cancelación, rectificación e oposición comunicándoo por escrito, que presentará no Rexistro do Concello. Estarán sometidas ao trámite de declaración responsable as seguintes actividades: a) Locais e establecementos comercias, de produtos alimenticios ou de servizos ata 400 m2 de superficie útil e 15 Kw de potencia mecánica instalada. b) Despachos profesionais ata 400 m2 de superficie e 15 Kw de potencia mecánica instalada. c) Oficinas administrativas e bancarias ata 400 m2 de superficie e 15 Kw de potencia mecánica instalada. d) Academias de ensino non regradas, agás as de música, cante ou baile, ata 200 m2 de superficie e 15 Kw de potencia mecánica instalada. e) Estudos fotográficos cunha superficie ata 200 m2 e sen revelado. f) Servizo de copistería cunha superficie ata 200 m2, sen imprenta. g) Actividades de almacenamento de obxectos e materiais sempre que a súa superficie sexa menor de 500 m2 e a súa Qs sexa menor de 40.000 MJ ou 425 MJ/m2, agás as de produtos químicos ou farmacéuticos, combustibles, lubricantes, fertilizantes, praguicidas, herbicidas, pinturas, vernices, ceras ou pneumáticos. h) Actividades industriais, talleres artesanais e de reparación de reloxos, xoias, calzado, chaves, pequena maquinaria, electrodomésticos e similares cunha Qs igual ou menor a 42 MJ/m2 e una superficie útil menor ou igual a 200 m2, sen maquinaria específica. i) Actividades de almacenamento de produtos petrolíferos, químicos con recipientes de presión ou con produtos químicos que non necesiten proxecto técnico segundo a normativa específica de aplicación. j) Centros de diagnóstico e laboratorios de análises clínicas sen manipulación de produtos inflamables nin contaminantes. k) Actividades agropecuarias relacionadas no anexo III do Decreto 133/2008.